Dito Ariotedjo

Ario Bimo Nandito Ariotedjo, S.H. atau lebih dikenal Dito Ariotedjo () merupakan ahli politik Indonesia yang berkhidmat Menteri Pemuda dan Sukan dari Partai Golongan Karya. Berusia 32 tahun 190 hari semasa dilantik, beliau menjadi Menteri Pemuda dan Sukan termuda sejak Soepeno serta menteri termuda selepas akhir Orde Lama. Beliau juga menjadi orang kelahiran 1990-an pertama yang menjadi menteri.

Riwayat hidup

Latar belakang dan pendidikan 
Lahir dari pasangan Arie Prabowo Ariotedjo dan Erti Laksmigati Ariotedjo, Dito merupakan anak bongsu daripada tiga adik-beradik. Ayahnya ialah Pengarah Utama PT Aneka Lombong sejak 2017 sehingga diberhentikan pada 2019. Dua adik-beradik Dito ialah Aryo Prakoso Ariotedjo dan Dwi Lestari Pramesti Ariotedjo.

Dito menyelesaikan pendidikan rendah di SD Tarakanita 2 Jakarta, meneruskan di SMP Al-Izhar Jakarta, dan menempuh pendidikan di SMA Negeri 6 Jakarta, dan menamatkan pendidikan tinggi di Fakultas Hukum Universitas Indonesia pada 2012.

Karier profesional 
Dito menceburi beberapa bidang perniagaan, termasuk bidang tenaga, pertahanan, ruang kerja bersama dan rintisan yang digabungkan dalam sebuah syarikat bernama Grupara Ventures. Di samping itu, beliau juga menjadi Pesuruhjaya Utama di beberapa syarikat seperti PT Kartika Kara Eka Nusa serta Syailendra Pangan Indonesia.

Pada akhir tahun 2021, Dito bersama pelakon Raffi Ahmad serta KEP Prestige Motor Rudy Salim bekerjasama mengasaskan dan membesarkan Rans Sport. Dito juga berkhidmat sebagai pengerusi RANS Nusantara FC.

Pada April 2022, Dito dilantik memasuki menjadi ahli penasihat Menteri Penyelaras Bidang Perekonomian Indonesia. Dito merupakan ahli pasukan ahli yang termuda dari 7 ahli lainnya.

Aktiviti pertubuhan 
Di menara gading, Dito aktif dalam pelbagai pertubuhan seperti bendahara umum Badan Eksekutif Pelajar Fakultas Hukum Universitas Indonesia serta Himpunan Mahasiswa Islam di fakutli tersebut. Tidak hanya tertumpu pada pertubuhan pelajar, Dito juga aktif malang melintang sebagai Setiausaha Jeneral Gerakan Pemuda dan Pelajar Pembaharuan (GPMP). Dito juga aktif pada bidang sukan sebagai ketua pengurus Ikatan Sport Sepeda Indonesia (ISSI) Provinsi DKI Jakarta.

Tahun 2016 sehingga 2022 Dito sempat berkhidmat sebagai ketua umum pada sayap pemuda Partai Golongan Karya (Golkar), Angkatan Muda Pembaharuan Indonesia (AMPI). Kepiawaian, pengalaman, serta inovasinya dalam berpersatuan membawa dirinya menjadi ketua DPP Parti Golkar dalam Bidang Inovasi Sosial dan Ormas. Hal ini turut menjadikannya sebagai ketua bidang termuda sepanjang sejarah parti. Semasa ini, Dito juga dilantik sebagai Ketua Lembaga Inovasi dan Kreativiti DPP Parti Golkar.

Selain aktif di AMPI, Dito juga aktif di HIPMI Jaya (Jakarta Raya) sejak tahun 2010, dan berkhidmat sebagai ketua pada tahun 2016. Semasa ini Dito berkhidmat sebagai Dewan Kehormatan HIPMI Jaya. Selain itu dirinya juga terlibat sebagai Ketua PPK Kosgoro 1957 dan Ahli Dewan Penasehat PP Perbasi.

Kerjaya politik 
Bersama dengan para pemuda AMPI, Dito membina ruang kreatif bernama Open Lab yang dirasmikan pada Disember 2017 oleh Menteri Perindustrian Airlangga Hartarto. Open Lab mula ditubuhkan dan diterapkan ke pelbagai daerah di seluruh Indonesia.

Beliau bersama AMPI turut bekerjasama untuk menghimpun aspirasi dan kuasa pemuda dari seluruh Indonesia dalam pertemuan kader kebangsaan bertemakan Pembaharuan Indonesia untuk Indonesia Maju yang dihadiri oleh Presiden Joko Widodo.

Pada 2018, sumbangan dan aktiviti dalam pembagunan belia dan sukan membuatnya dilantik sebagai menjadi ketua kontijen Indonesia dalam temasya Sukan Olimpik Remaja 2018 di Buenos Aires, Argentina.

Pada 2019, beliau menjadi jurubicara bagi pasangan calon presiden Indonesia, Joko Widodo-Ma'ruf Amin.

Kehidupan peribadi 
Dito berkahwin dengan Niena Kirana Riskyana pada 31 Mac 2018.

Anugerah 
Dito tersenarai dalam Forbes 30 Under 30 Indonesia pada 2020.

Rujukan 

Ahli politik Indonesia
Orang dari Jakarta
Orang Jawa
Alumni Universitas Indonesia